ගොවිජන සේවා දෙපාර්තමේන්තුවේ ගොවිජන සේවා මධ්‍යස්ථාන හරහා සහල් එළවළු ඇතුළු අත්‍යවශ්‍ය ආහාර ද්‍රව්‍ය පාරිභෝගිකයන් වෙත සාධාරණ මිල ගණන් යටතේ අලෙවි කිරීමේ වැඩපිළිවෙළක් රජය ක්‍රියාත්මක කරයි.අතරමැදියන් වෙළෙඳපොළ තුළ දරනු ලබන සංවිධානාත්මක බල අධිකාරිය බිඳහෙළීම මෙහි අරමුණ වේ.මෙම නව වැඩපිළිවෙළ ගොවිජන සේවා හා වනජීවී ඇමැති එස්. එම්. චන්ද්‍රසේන මහතාගේ උපදෙස් පරිදි රටපුරා ඇති ගොවිජන සේවා මධ්‍යස්ථාන 556 ක් තුළදී සිදුකෙරේ.